|  |  |
| --- | --- |
| grbovi 2018 BLACK | Република Србија  Аутономна покрајина Војводина  **Покрајински секретаријат**  **за културу, јавно информисање**  **и односе с верским заједницама**  Булевар Михајла Пупина 16, 21000 Нови Сад  Т: +381 21 487 4264  www.kultura.vojvodina.gov.rs |
|  |  |

БРОЈ: 000180871 2025 80252 002 001 644 004 ДАТУМ: 28. јануар 2025. године

На основу члана 76. Закона о култури („Службени гласник РС”, бр. 72/09, 13/16, 30/16-испр., 6/20, 47/21, 78/21 и 76/23), члана 41. став 1. тачка 1. Закона о утврђивању надлежности Аутономне покрајине Војводине („Службени гласник РС”, бр. 99/09, 67/12 - одлука УС, 18/20 - др. закон и 111/21 – др. закон), члана 11. Покрајинске скупштинске одлуке о буџету АП Војводине за 2025. годину („Службени лист АПВ”, бр. 57/24), члана 24. став 2. Покрајинске скупштинске одлуке о покрајинској управи („Службени лист АПВ″, бр. 37/14, 54/14 – др. одлука, 37/16, 29/17, 24/19, 66/20 и 38/21) и у складу са Уредбом о критеријумима, мерилима и начину избора пројеката у култури који се финансирају и суфинансирају из буџета Републике Србије, аутономне покрајине, односно јединица локалне самоуправе  („Службени гласник РС”, бр. 105/16 и 112/17), Покрајински секретаријат за културу, јавно информисање и односе с верским заједницама

расписује

К О Н К У Р С

**за финансирање – суфинансирање пројекaта**

**сценског стваралаштва – позориште и уметничка игра у АП Војводини у 2025. години**

Покрајински секретаријат за културу, јавно информисање и односе с верским заједницама (у даљем тексту: Секретаријат) ће у 2025. години **у области савременог стваралаштва** финансирати - суфинансирати пројекте и програме на територији АП Војводине који доприносе континуираном развоју и унапређењу **сценскe уметности** - **позориште и уметничка игра** и то**:**

- позоришне представе – производњу, интерпретацију, гостовања

- позоришне фестивале и манифестације од покрајинског значаја

- оперске представе, оперете, балетске представе-уметничка игра

- иновативне позоришне перформансе и остала извођења културних садржаја (мјузикл, циркус, пантомима, улична уметност)

- награде, едукативне програме, драмске радионице, конференције, трибине, округле столове

у укупном износу од **49.000.000,00** **динара.**

**ПРИОРИТЕТИ ФИНАНСИРАЊА ИЛИ СУФИНАНСИРАЊА**

* производња и продукција нових позоришних представа;
* позоришни фестивали од покрајинског значаја;
* пројекти међународне сарадње који се реализују на територији АП Војводине.

**ПРАВО УЧЕШЋА**

Право учешћа на Конкурсу имају субјекти у култури, у смислу члана 21. и 73. Закона о култури, са седиштем на територији АП Војводине и то:

* јавна нефинансијска предузећа и организације;
* установе културе чији оснивач није АП Војводина;
* удружења у култури.

Изузетно, право учешћа имају и подносиоци пријава чије је седиште ван територије АП Војводине, а који својим уметничким квалитетом и значајем доприносе обогаћивању културе и промоцији културних садржаја у АП Војводини.

**ПРИЈАВЉИВАЊЕ**

Пријава на конкурс подноси се на обрасцу за **СЦЕНСКО СТВАРАЛАШТВО.** Образац пријаве може се преузети на интернет страници Секретаријата [www.kultura.vojvodina.gov.rs](http://www.kultura.vojvodina.gov.rs) .

Пријавни образац садржи обавештење о обавезној документацијиза дату област. Под потпуном пријавом подразумева се уредно попуњен и оверен пријавни образац са свим припадајућим прилозима.

Подносилац може поднети **највише три пројектне пријаве** по области.

Пријава и приложена документација се подносе **у једном примерку** и не враћају се подносиоцима пријава.

Пријаве се подносе предајом писарници покрајинских органа управе (зграда Покрајинске владе у Новом Саду од 9 до 14 часова) или се упућују поштом на адресу: **Покрајински секретаријат за културу, јавно информисање и односе с верским заједницама, Булевар Михајла Пупина 16, 21000 Нови Сад, (Конкурс за финансирање – суфинансирање пројекaта сценског стваралаштва – позориште и уметничка игра у АП Војводини у 2025. години)**

Koнкурс се објављује у дневном листу „Дневник“ и званичној интернет страници Секретаријата [www.kultura.vojvodina.gov.rs](http://www.kultura.vojvodina.gov.rs), дана 29. јануара 2025. године. Пријаве се подносе у периоду **од 30. јануара закључно са 28. фебруаром 2025. године.** Датум предаје пошиљке овлашћеној пошти сматраће се датумом предаје пријаве на конкурсу.

|  |
| --- |
| **ВАЖНА НАПОМЕНА:**  До наведеног рока, подносилац је дужан да Пријаву за сваки пројекат пошаље и путем електронске поште у pdf (Acrobat reader) формату на адресу: **natalija.josipovic@vojvodina.gov.rs**,заједно са скенираном пратећом документацијом (обавезни прилози). |

Резултати Конкурса се објављују на интернет страници Секретаријата www.kultura.vojvodina.gov.rs.

**КРИТЕРИЈУМИ ЗА ОДАБИР ПРОЈЕКАТА КОЈИ ЋЕ СЕ ФИНАНСИРАТИ – СУФИНАНСИРАТИ**

Одабир пројеката који ће се финансирати - суфинансирати вршиће се у складу са Уредбом о критеријумима, мерилима и начину избора пројеката у култури који се финансирају - суфинансирају из буџета Републике Србије, аутономне покрајине, односно јединица локалне самоуправе. Приликом разматрања пројеката у обзир ће се узети и усклађеност са циљевима и приоритетима стратешких докумената Републике Србије и Аутономне покрајине Војводине, као и усклађеност са Законом о родној равноправности („Сл. гласник РС”, бр. 52/21), у смислу члана 6. овог закона.

Пријаве оверене печатом и потписом или електронским печатом/потписом пристигле у конкурсном року, разматра и стручно образлаже конкурсна комисија коју образује Секретаријат, на основу чега покрајински секретар за културу, јавно информисање и односе с верским заједницама доноси решење о распоређивању средстава. Комисија неће разматрати поднете пријаве:

- послате након наведеног рока за пријаву;

- послате на неадекватном Пријавном обрасцу;

- послате само путем електронске поште;

~~-~~  неоверене пријаве;

- пријаве подносилацакојима је Секретаријат током 2024. године доделио средства на име финансирања - суфинансирања пројеката у култури, а који нису поднели извештај о њиховој реализацији у предвиђеном року или је утврђен ненаменски утрошак додељених средстава.

Трошкови горива, угоститељске услуге и трошкови репрезентације се признају највише у износу до 5% од укупног износа додељених средстава. Ови трошкови могу бити признати у износу већем од 5% у изузетним случајевима, када је пројекат таквог садржаја да укључује ове елементе (исхрана учесника на фестивалима, превоз и сл.), а које ће Комисија посебно разматрати и одобравати.

Koрисник је у обавези да трошкове пројекта дефинише у складу са конкурсним условима, активностима у оквиру пројекта, са посебним акцентом на рационалност и економичност приликом њихове пројекције.

Секретаријат неће финансирати - суфинансирати сталне трошкове (грејање, струја, телефон, закуп простора и сл.) и плате запослених код подносиоца пријаве, а такође ни набавку опреме, осим у изузетним случајевима када је пројекат таквог садржаја да укључује ове елементе, а које ће Комисија посебно разматрати и одобравати.

Образац извештаја о реализацији пројекта за подносиоце пријава којима су средства одобрена могу преузети на званичној интернет страници Секретаријата www.kultura.vojvodina.gov.rs. Додатне информациjе се могу добити у Секретаријату, сваког радног дана од 9 до 14 часова, путем телефона 021/487 4264 и електронскe адресe: [natalija.josipovic@vojvodina.gov.rs](mailto:natalija.josipovic@vojvodina.gov.rs).

ПОКРАЈИНСКИ СЕКРЕТАР

**Александра Ћирић Бошковић, с.р.**